Mark Sukerberg qizi tug‘ilgani munosabati bilan Facebook’dagi aksiyalarining 99 foizini “bolalar uchun yaxshi olam”ni qurishga yo‘naltiradi

Facebook ijtimoiy tarmog‘i asoschisi Mark Sukerberg va uning turmush o‘rtog‘i Pristsilla Chan qizli bo‘ldi. Bu haqda “RBK” xabar bermoqda.

“Qizimiz Maks dunyoga kelgani munosabati bilan Pristsilla va men juda baxtiyormiz”, — deb yozdi Sukerberg Facebook’dagi sahifasida.
Mark Sukerberg va Pristsilla Chan qiziga maktub yozib, unda qizaloq voyaga yetishi umid qilinayotgan olam haqida hikoya qiladi.
Priscilla and I are so happy to welcome our daughter Max into this world!For her birth, we wrote a letter to her about...
Posted by Mark Zuckerberg on 1 декабря 2015 г.
“Bu kasalliklardan qutulish, ta’limning individuallashishi, ekologik toza energiyadan foydalanish, insonlarning birlashuvi, kuchli jamiyatlarning qurilishi, qashshoqlikning qisqarishi, huquqlarning tengligi va xalqlar o‘rtasidagi o‘zaro munosabatlarning yaxshilanishi orqali bizning avlodimiz o‘z imkoniyatlarini rivojlantiradigan va tenglikning ta’minlanishiga ko‘mak bera oladigan dunyo bo‘ladi”, — deyiladi xabarda.
Sukerbergning ma’lum qilishicha, u va uning turmush o‘rtog‘i jahondagi barcha bolalar uchun shunday olamni qurishda yordam berish uchun kichik hissa qo‘shadi. “Biz Facebook’dagi aksiyalarimizning 99 foizini — hozirgi vaqtda ularning qiymati 45 milliard dollarga teng — hayotimiz davomida bu olamni keyingi avlodlar uchun yanada yaxshilash uchun yo‘naltiramiz”, — deb yozdi Mark Sukerberg.